מלון סן רמו

מלון סן רמו היה בית מלון שבחזיתו בית קפה, בצידו המזרחי של רחוב רציף הרברט סמואל - ברחוב הירקון 49, בצידה הצפוני של כיכר הרברט סמואל, לימים כיכר הכנסת, בתל אביב. מלון סן רמו נבנה בתחילת שנות ה-30 של המאה ה-20 ביוזמת היזם ישראל זלטופולסקי, בתכנון האדריכל יצחק שוורץ (שן-צור). המלון נקרא על שם עיר הנופש האיטלקית סן רמו. בעת בנייתו נמצא מולו על חוף אלנבי, לימים חוף ירושלים, מבנה "מרחצאות ים חמים" שהיה בבעלות עיריית תל אביב. דרומית למבנה המרחצאות שכן קזינו גלי אביב שתחם ממערב את כיכר הרברט סמואל. המלון נחשב יוקרתי וחביב על עשירי היישוב. פופולרי במיוחד היה בית הקפה שפעל בחזית המלון, במרפסת גן רחבה, בו הונהגה שעת תה שכונתה "תה-ריקוד" ו"תה קונצרט", נערכו ריקודים לצלילי תזמורת, הופעות שונות בשעות הערב, חגים ובסופי השבוע. המרפסת הייתה עטורת צמחייה, הוארה בפנסים כדוריים, והוקפה סוככים מפוספסים. בבית המלון נערכו אירועים שונים, תצוגות אופנה, מסיבות ונשפים, הצגות ומופעים. ב-23 ביולי 1938 התפוצצה מכונית תופת סמוך לשער המלון. 18 עוברי אורח נפצעו. לאחר הקמת המדינה, שימש בניין מלון סן רמו כמטה חיל הים. ב-1949 פעלה הכנסת הראשונה מבניין קולנוע קסם הסמוך, שנבנה ב-1945. חדרי מלון סן רמו שימשו כלשכות לחברי הכנסת. בראשית שנות ה-50 של המאה העשרים שימש הבניין את עיריית תל אביב, בין השאר לצורכי ועדת הבחירות לעירייה ועבור מחלקת החינוך של עיריית תל אביב. ב-1955 עזבה מחלקת החינוך את הבניין, והועבר אליו משרד פקיד שומה תל אביב של מס הכנסה. ב-1971 נמסר על כוונתם של ידי משקיעים יהודים מגרמניה להרוס את בניין מלון סן רמו, ובהמשך גם את בית האופרה הסמוך (קולנוע קסם לשעבר), על מנת להקים במקומם מלון. הבנייה התעכבה לאחר שהאופרה לא פונתה, בגלל סירובה לעבור לבניין הסינרמה. רק לאחר סגירת האופרה ב-1982 פונה המבנה ובשנת 1987 נחתם חוזה עם אלרוב על הקמת מגדל דירות במקוםוהחלו עבודות הבנייה. קולנוע קסם נהרס בשנת 1988, ועל איחוד המגרשים עליהם עמדו המלון והקולנוע (רחוב הירקון 47–49), נבנה "מגדל האופרה". מדיה וקבצים בנושא מלון סן רמו בוויקישיתוף דני רכט, מלון סן רמו, באתר האנציקלופדיה העירונית "תל.אביב.פדיה" מלון סן רמו, באתר "נוסטלגיה" תמונת נכדות של משפחות מייסדי תל אביב במסעדת סן רמו, 1939, באתר "ישראל הנגלית לעין" תמונת מרפסת המסעדה במלון סן רמו, 1934, באתר "ישראל הנגלית לעין" מפת תל אביב 1935 (באנגלית) מאת זאב וילנאי בהוצאת סטימצקי, עם סימון המלון (צפיה בסריקה זמינה מתוך בנין הספרייה), באתר הספרייה הלאומית, אוסף המפות ע"ש ערן לאור מערכת האנציקלופדיה העירונית, המרחצאות החמים, באתר האנציקלופדיה העירונית "תל.אביב.פדיה" מלון סן רמו, הארץ, 20 בדצמבר 1943 בגן סן רמו תל אביב, המשקיף, 29 במאי 1939 לאן? בוודאי לסן רמו, דבר, 19 ביולי 1938 חידוש הקונצרטים וההצגות במלון "סן רמו" תל אביב, המשקיף, 11 ביולי 1943 סן רמו משתפר והולך, הארץ, 13 בנובמבר 1941 חתונת רבקה אברהם, הארץ, 26 בינואר 1936 לפתיחת תערוכת האופנה העונתית הראשונה, הארץ, 12 באוקטובר 1945 תערוכת אופנה גדולה עם בל, דבר, 30 באוקטובר 1936 לטובת עזרת חולים, דואר היום, 26 באוקטובר 1931 לוח היום והערב, הארץ, 18 באוקטובר 1937 נשף ריקודים המסורתי, המשקיף, 25 בדצמבר 1939 תל אביב/להקת העץ החלה בהצגותיה, המשקיף, 21 בפברואר 1940 לי-לה-לו, המשקיף, 28 בספטמבר 1947 הפתעה - ההופעה הכי מעניינת בארץ, הַבֹּקֶר, 13 במאי 1942 הפצצה ליד סן רמו, דבר, 25 ביולי 1938 פרשת אלטלנה, באתר עמותת חיל הים כיצד נקלע מטה הפלמח ל"פרשת אלטלנה", דבר, 2 באפריל 1976 תנועת החרות, מעריב, 6 בספטמבר 1950 מועצת עיריית ת"א לדירה אחרת, מעריב, 13 בספטמבר 1954 הרישום לבתי ספר יתחיל ביום א', מעריב, 27 במאי 1952 עירית ת"א רכשה בניין גדול, מעריב, 19 באפריל 1955 משה מייזלס, מס־הכנסה ירש את הכנסת, מעריב, 8 באפריל 1956 אהוד גוט, מלון גדול ייבנה בשטח בניין האופרה, מעריב, 29 ביולי 1971 ביהמ"ש מייעץ להעביר לבג"ץ פינוי מבנה האופרה בתל אביב, דבר, 27 ביוני 1977 יצחק דנון, ‏מגדל האופרה: אלרוב תשלם לגרוזה קשפיצקי 2.7 מיליון ש', באתר גלובס, 18 באפריל 2005 אלנבי למטה, מעריב, 26 באוגוסט 1987